Aarhuus Stifts-Tidende, 1846-02-14
Efter at den i Rom ankomne, næsten vidunderligt frelste polske Abbedisse for de catholske Basilianerinder i Minsk, Makrena Minczyslawka, og 14 af hendes Klosters Ronner, havde med Eed bekræftet, at ville tale Sandhed, har Paven underkastet dem et strængt Forhør, der bivaantes af 3 høie Geistlige, og varede i 4 Uger, samt derefter ladet den optagne Protocol ordret udgive i Trykken, hvorved de tidligere Beretninger om de udøvede Grusomheder, hvormed de russiske Magthavere have behandlet de ulykkelige Fruentimmer, for at tvinge dem til at gaae over til den græske Religion, ikke alene bekræftes, men endog fremstille sig endnu skrækkeligere. Erkebisp Siemasko, der selv var traadt over fra den romerske til den græsk Kirke, havde forlangt, at Ronnerne skulde følge hans Exempel. Men da Abbedissen, paa samtlige Ronners Vegne, havde reentud afslaaet det, havde han en Morgenstund, tilligemed Gouverneuren og en Afdeling Soldater, just som Ronnerne havde begivet sig fra deres Celler til Choret for at holde deres Bøn, opbrudt Klosterporten, og givet de forfærdede Rønner Valget imellem, strax at gaae over til den græske Kirke, eller Tvangsarbeide og Siberien. Da ogsaa dette ikke hialp, bleve de Ulykkelige grebne af Soldaterne, efter at de ved Gouverneurens Mildhed havde faaet Lov til i Kirken at tage Afsked med det hellige Sacramente og at medtage et stort Crucifix af Træ, som Abbedissen underveis har paa sine Skuldre. De vare da 34; den 35te, en gammel Ronne paa 57 Aar, var livløs sunken ned ved Altrets Fod. Efter syv Dages Marsch vare de ankomne til Witepsk, hvor de bragtes ind i et schismatisk Kloster, hvis Beboere kaldtes de sorte Ronner, efter deres sorte Dragt, og for Størstedelen vare Enker efter russiske Soldater. Disse raae Qvinders hele Dagværk bestod i at synge gemeene Viser, at slaaes og kives, drikke Brændeviin &c. Paa Marschen havde de Nyankomne været lænkede sammen, To og To, nu gav man dem Fodjern paa, som de Dag og Nat maatte bære i deres Martyrdoms syv lange Aar, og til deres Opholdsted anvistes dem et fugtigt Fængsel, hvor deres Leie var et Knippe Straa. Hver Morgen for Kl. 6 maatte de frie de "Sortes Værelser, gjøre Jld paa, bære Vanda; fra 6 til 12 maatte gjøres Tvangs arbeide efter Veirets Beskaffenhed, f. Ex. hugge Steen, kjøre dem bort i Trillebøre, forre Qvæget, bære Vand osv. Deres Næring var saa slet, at de stundom maatte mætte sig med Svinenes Føde. Hver af de Ulykkelige fik ugentlig 2 Gange 50 Pidskeslag; de maatte da aldeles aflægge deres Klæder, og Straffen fuldbyrdedes i en aaben Lade, i Paasyn af alle Klostrets mandlige og qvindelige Beboere, hvoriblandt de "Sorte udtrykkede deres Glæde ved lydelig Jubel og Klappen i Hænderne. Alligevel forbleve de standhaftige. Nogle af dem bukkede rigtignok under for disse Piinsler eller kom ved andre Grusomheder af Dage. Saaledes opbrændtes en af Ronnerne i en Ovn, hvori de Sorte havde indespærret hende, en Anden kløvede Abbedissen, Hovedet paa med et Stykke Brænde, en Tredie blev pryglet ihiel. J to Aar varede Opholdet i Witepsk, hvorpaa de Ulykkelige bragtes til Polock, hvor Grusomhederne bleve endnu værre. Herfra var det engang lykkedes dem at faae et Bønskrift sendt til Keiseren; men dette havde forværret deres Stilling. Biskop Siemaskobragte dem det triumpherende tilbage og lod dem forelæse en foregiven Ukas fra Keiseren, hvori Alt, hvad Biskoppen havde gjort til den græsk-catholske Religions Udbredelse og fremdeles agtede at gjøre, blev erklæret for ret og helligt. Derhos overfaldt han Abbedissen, med de afskyeligste Mishandlinger, slog hende i Ansigtet, kastede hende til Jorden og traadte paa hende. Han vilde vide, hvem der havde affattet Bønskriftet, hvor de havde faaet Skrivematerialier fra ofve, og samtlige Ronner bekjendte sig skyldige heri, hvorpaa Bispen forbittret udbrød: "J skulle nok komme til at bekjende Sandheden, naar jeg lader Eder levende flaae! Hans Raseri kjendte ingen Grændser; han lod Ronnerne pidske til langt ud paa Natten, men Jngen af dem røbede Hemmeligheden. Uden Jødernes Goddædighed vilde de have sultet ihiel. Fra Polock kom de til Miadzoly, hvorfra det endeligen lykkedes dem at iværksætte deres Flugt. Paven har nu ladet Keiser Nicolaus tilstille en Afskrift af den optagne Forhørsprotocol.